Lacijus

Lacijus () – centrinės Italijos regionas. Ribojasi su Toskana ir Umbrija šiaurėje, Marke, Abrucais ir Molize rytuose, Kampanija pietuose ir Tirėnų jūra vakaruose. Regione gyvena 5,7 mln. gyventojų, regiono, kaip ir visos Italijos, sostinė – Roma.

 Geografija 
Lacijaus paviršius daugiausia kalnuotas. Rytinę pusę užima Vidurio Apeninams priklausantys Lagoso kalnai (didžiausias aukštis 2485 m, Gorcano kalnas), taip pat Reatinų kalnai, Simbruinų kalnai, Sabinų kalnai. Apeninų prieškalnėse yra pavienių vulkaninių masyvų. Pajūryje driekiasi žemumoms. Vidurio Apeninuose ir jų prieškalnėse yra karstinių reljefo formų, apie 1500 karstinių urvų, iš jų ilgiausias – Formalės urvas (daugiau kaip 4 km), giliausias – Urli urvas (gylis 610 m). Yra abrazinių urvų (Čirčeo kalnuose ir pajūryje). Lacijui priklauso Poncos salos Tirėnų jūroje.

Lacijuje būdingas Viduržemio jūros tipo klimatas. Sausio aukščiausia temperatūra 10–13 °C, rugpjūčio (karščiausias mėnuo) 27–30 °C, žemiausia atitinkamai 1–7 °C ir 15–20 °C. Per metus iškrinta 650–930 mm kritulių, daugiausia spalio–vasario mėnesiais.

Per Lacijų teka Tibras, pietuose – Gariljanas. Yra kraterinių ežerų (Bolsenos, Bračano, Viko, Albano, Nemio). Įsteigti Čirčeo ir Abrucų nacionaliniai parkai.

 Didžiausi miestai 
Nr. Savivaldybė  Provincija  Gyv. skaičius 1  Roma  Romos provincija  2 768 415 2  Latina  Latinos provincija  119 895 3  Gvidonija Montečelijus  Romos provincija  84 293 4  Fjumičinas  Romos provincija  71 829 5  Aprilija  Latinos provincija  70 736 6  Viterbas  Viterbo provincija  63 899 7  Pomecija  Romos provincija  61 674 8  Tivolis  Romos provincija  56 575 9  Ancijus  Romos provincija  55 699 10  Veletris  Romos provincija  53 702 11  Čivitavekija  Romos provincija  52 244 12  Frozinonė  Frozinonės provincija  48 030 13  Rietis  Rieti provincija  47 996 14  Netūnas  Romos provincija  47 513 15  Teračina  Latinos provincija  44 513 16  Ardėja  Romos provincija  43 540 17  Ladispolis  Romos provincija  41 049 18  Albano Lacialė  Romos provincija  40 715 19  Marinas  Romos provincija  40 424

 Suskirstymas 
Lacijaus regionas skirstomas į penkias provincijas:

ProvincijaPlotas(km²)Gyventojų sk.Tankumas(gyv./km²) Frozinonės provincija 3244 496 545 153.1 Latinos provincija 2251 543 844 241.4 Riečio provincija 2749 158 545 57.7 Romos provincija 5352 4 097 085 765.5 Viterbo provincija 3612 314 690 87.1

 Šaltiniai 

Kategorija:Italijos regionai